אולי הנשק האולטימטיבי לשילוב המסוכן של חום הקיץ ושעמום הילדים. הבריכה היא מקום בילוי אהוב על ילדים רבים, ובואו נודה בזה – היא גם תפאורה לתמונות חמודות במיוחד. הביקור בבריכה מצריך יציאה מהבית עם צידה לדרך, כמו גם מגבות, בגדים להחלפה, ותמרוקיה שלמה להתארגנות במקלחת. אין זה מפתיע שהורים מעדיפים להימנע מכאב הראש הזה, אבל למזלם, נפתח בשנים האחרונות קאנטרי קהילתי ברחוב החשמונאים, מרחק הליכה קצר מאזור לב העיר (ומרחק נסיעת מעלית בלבד עבור דיירי פרויקט גינדי TLV). בקאנטרי החשמונאים תוכלו ליהנות ממספר בריכות (לגדולים ולקטנטנים) וג'ימבורי לקטנטנים לצד מתקנים נוספים כמו ג'קוזי, סאונה, מתקני כושר וחוגים - והכל במתחם מוגן מהשמש הקופחת. כי גם לאמאבא מותר ליהנות.
אם אנחנו עדיין בענייני המים, הרשו לנו להציע לכם אלטרנטיבה חינמית אך לא פחות מהנה לבילוי אחה"צ קריר ונעים עם הילדים. לוקחים בגד ים, מגבת ומגיעים אל מתחם מזרקות המים שבמתחם המגורים גינדי TLV. המזרקות משפריצות, הילדים מתרוצצים ביניהן, רטובים ומרוצים, ואתם נרגעים על ספסל בצד, עם אייס קפה. נשמע טוב, לא?
אם יש מקומות שכולנו שואפים להגיע אליו בימי הקיץ המהבילים הם אלו הממוזגים. ואם, על הדרך, אפשר ליהנות משופינג מפנק של מותגים מובילים, אז השמחה כפולה. קניון TLV ממוקם בלב העיר, ותחת קורת גגו אפשר למצוא את מותגי האופנה המובילים בארץ כיום, למבוגרים וגם לקטנטנים. בנוסף, במקום פועלות מספר מסעדות ודוכני אוכל שאפשר לשבוע בהם, כמו גם מגוון רחב של אטרקציות לילדים ומתקני שעשועים, שיעבירו לכם כמה שעות בנעימים. בשעות אחר הצהריים מתקיימות במקום מגוון פעילויות לילדים דוגמת הפעלה מוזיקלית "מירב והגיטרה", הצגות ילדים משתנות, וסדנאות DIY שונות. מידע נוסף באתר הקניון.
בית הקולנוע המוכר ממוקם בפינת הרחובות הארבעה וקרליבך. מזה שנים שהוא מביא לציבור שוחרי התרבות קולנוע איכותי מרחבי העולם, בחמישה אולמות קולנוע ממוזגים וקרירים. במהלך חודש יולי 2019, יתקיים בסינמטק פסטיבל בינלאומי לסרטי ילדים, בו יוקרנו מבחר סרטים מקומיים וזרים, ויתקיימו סדנאות יצירה ומפגשים מיוחדים לצד אירועי חוצות לקהל הרחב, כמו ג'אגלינג, ציור שיתופי ענק, הפרחת בועות סבון, מופעי בלונים ועוד. הפסטיבל יתקיים בין התאריכים 16-20 ביולי.